ועדת הכספים, כנסת 18, פרוטוקול מספר 623, 2010-12-22 18:00

משה גפני: אני מתכבד לפתוח את ישיבת ועדת הכספים.

משה גפני: על סדר היום הצעת חוק התקציב לשנים 2011 ו-2012 (תיקוני חקיקה), התשע"א-2010.

משה גפני: אני מבקש לומר לחברי הוועדה שבפניי עמדה הברירה האם לכנס את הוועדה באופן מיוחד מחר או ביום ראשון.

משה גפני: אנחנו אמנם מקיימים את הישיבה בשעה 6:00 בערב, אבל עדיף לעשות זאת כאשר נמצאים כאן כל החברים ושלא יאמרו שלא קיימנו את הישיבה אליה הם לא יכולים להגיע.

משה גפני: אנחנו נקיים את הדיון וההצבעות עכשיו.

משה גפני: לפני שאנחנו עוברים לדיון בחוק התקציב, אני מבקש לומר שבמהלך הדיונים על התקציב העלינו מספר נושאים, ביניהם הנושא של הדיור – ואני מדבר על הדברים המרכזיים – ומענקי האיזון ברשויות המקומיות, ואני ישבתי היום עם שר האוצר לפני שהוצאנו את הזימון לישיבה הנוכחית.

משה גפני: הנושא המרכזי עליו דיברנו – ואפילו אם לא דיברנו, זה נושא מרכזי שעומד באישור התקציב – זה הנושא של תקציב הכבאות.

משה גפני: תקציב משרד הפנים.

משה גפני: כאשר היה הדיון יחד עם שר הפנים, התברר מה שלצערנו הרב כולנו, אזרחי מדינת ישראל, למדנו בדרך הקשה, שיש חסר תקציבי.

משה גפני: לפני שאנחנו מדברים על ארגון מערך הכבאות ולפני שאנחנו מדברים על אופן תפעול מערך הכבאות והכבאות המוטסת, שעוסקת בזה ועדת הפנים בראשותו של חבר הכנסת דוד אזולאי, אנחנו דיברנו על התקציב של שירותי הכבאות.

משה גפני: בשיחה שלי עם שר האוצר ועם הממונה על התקציבים אודי ניסן, השתתף גם רכז הקואליציה, חבר הכנסת ציון פיניאן.

משה גפני: אני מבקש לדעת, אדוני הממונה על התקציבים, אודי ניסן, מה אתם מתכוונים לעשות עם תקציב מערך הכבאות במדינת ישראל.

משה גפני: בבקשה.

אודי ניסן: אין עדיין תוכנית סגורה אבל יש סיכום עם ראש הממשלה.

משה גפני: הייתי קודם בישיבת הוועדה המשותפת על תקציב הביטחון כאשר מדובר בסכומי עתק אבל הכל מתנהל שם בשקט ולא כמו שקורה כאן.

יעקב אדרי: אדוני היושב ראש, הנושא שאני מעלה הוא מספיק חשוב לכולנו ומותר לי לומר שיש אנשים שעדיין לא גמרו את ה-30 אחרי השריפה ואני לא רוצה לחזור על זה.

יעקב אדרי: אנחנו החלטנו כאן לפני שבועיים, בנוכחות שר הפנים, שאנחנו דורשים שנושא הכבאות ייכנס בתקציב משרד הפנים כי אחרת אנחנו לא מאשרים אותו.

יעקב אדרי: אני מאוד מקווה שיש כיסוי להחלטות שלנו.

משה גפני: תודה רבה.

משה גפני: אודי ניסן, בבקשה, לגבי מערך שירותי הכבאות ומה קורה עם העניין הה.

אודי ניסן: התחלתי לומר שיש סיכום עם ראש הממשלה על דעת שר האוצר שבחודשיים הקרובים תובא תוכנית מקיפה לממשלה לטיפול במערך הכבאות.

אודי ניסן: התוכנית היא בשלבי עיבוד.

אודי ניסן: מטבע הדברים התוכנית, חלק היא תקציב מזומן, חלק הרשאה להתחייב, חלק זה איגום משאבים.

אודי ניסן: התוכנית תהיה מקיפה, תטפל במערך ותובא לממשלה בחודשיים הקרובים  בהתאם לסיכום אצל ראש הממשלה

יעקב אדרי: האם יש יותר מריחה מאשר העניין הזה?

משה גפני: אני מבקש לדעת.

משה גפני: אני דיברתי עם שר האוצר.

משה גפני: אני לא יודע מה אני יכול לומר, יכול להיות שבשבוע הבא אפשר יהיה לומר, אבל אני רוצה לדעת האם אנחנו מדברים על היקף של תוספת של מספר מיליוני שקלים, של עשרות מיליוני שקלים, של מאות מיליוני שקלים.

משה גפני: מה סדרי הגודל?

אודי ניסן: עוד אין מספר.

משה גפני: אני מבקש לדעת האם אנחנו מדברים על תוספת של מספר מיליוני שקלים בודדים.

משה גפני: אני מבקש לדעת האם בתוכנית עליה מדובר, וסיפר לי עליה שר האוצר היום, שתהיה בחודשיים הקרובים, האם מדובר על תוספת של מיליוני שקלים בודדים, על עשרות מיליוני שקלים, על מאות מיליוני שקלים?

משה גפני: אתה לא צריך לומר סכום מדויק מכיוון שאם תאמר סכום מדויק אנחנו יודעים שאז אנחנו צריכים לדון עליו.

משה גפני: מה סדרי הגודל עליהם מדובר?

אודי ניסן: אנחנו מכירים את הצרכים, אנחנו מכירים את ההיקפים שדובר עליהם וזה יותר מעשרות מיליונים.

אודי ניסן: אנחנו יודעים את הסכומים.

משה גפני: מדובר בתוספת של יותר מעשרות מיליונים.

אודי ניסן: יהיו מאות מיליונים.

משה גפני: יותר מעשרות מיליונים.

משה גפני: למדתי שאחרי עשרות מיליונים יש מאות מיליונים.

אודי ניסן: אין מה לטייח כאן.

אודי ניסן: זאת תהיה חוסר אחריות לבוא היום ולומר מספר.

אודי ניסן: מגבשים את המספר, מגבשים את הפריסה של זה.

אודי ניסן: התוכנית תהיה במאות מיליונים ואנחנו עכשיו עובדים עליה.

אודי ניסן: אומרים שיש הרבה חורים בתקציב ולא הכל סגור, אבל אני אגלה לכם סוד.

אודי ניסן: כל שנה יש דברים שעובדים ברצף.

יואל חסון: כל שנה לא היה אסון כזה.

יואל חסון: התחייבתם בתקציב הזה.

מירי רגב: ממשלת קדימה לא נתנה הרבה כסף לכבאות.

מגלי והבה: בסדר, לא עשינו כלום, אבל מה אתם עושים?

מגלי והבה: היה אסון ומה אתם עושים?

יואל חסון: לא מדובר בקואליציה ואופוזיציה.

יואל חסון: התחייבתם.

משה גפני: יואל, אתה התחייבת לוועדת חקירה ממלכתית.

משה גפני: מה עם זה?

יואל חסון: יש רביזיה.

יואל חסון: אולי זה מה שתקבלו מחר אחרי שאתם לא מעבירים כסף לכבאות בתקציב הזה.

פניה קירשנבאום: גפני, אם אתה אצלו בוועדה היית מתפרץ כמו שהוא מתפרץ כאן, הוא היה דואג להוציא אותך מהישיבה.

משה גפני: יואל, יש לי בקשה.

משה גפני: אני מבקש מחברי הוועדה להפסיק את ההתפרצויות כדי שאני לא אאלץ להוציא חברים.

משה גפני: אי אפשר כך לקיים דיון.

משה גפני: אני מבין שהאופוזיציה באה עם רצון לנגח בעניין של הכבאות.

יעקב אדרי: למה לנגח?

יעקב אדרי: לא.

משה גפני: תשמע מה אני אומר.

יעקב אדרי: אבל למה אתה אומר לנגח?

משה גפני: בגלל שאני רוצה לומר.

יעקב אדרי: אתה צריך להתבייש להגיד דבר כזה.

משה גפני: אני מתבייש, מה לעשות?

יעקב אדרי: למה אתה אומר לנגח?

יעקב אדרי: 43 אנשים נשרפו ואתה אומר לנגח.

משה גפני: חבר הכנסת יואל חסון מגיע, ועוד לפני שהוא שומע מה אנחנו אומרים, הוא כבר צועק על העניין.

משה גפני: אני יושב, שובר את הראש, יושב עם שר האוצר, יושב עם ראש הממשלה, יושב עם הממונה על התקציבים, יושב עם שר הפנים כדי למצוא לעניין הזה פתרון, אז אתם עושים לי כאן עכשיו פוליטיקה ואני צריך להתבייש?

משה גפני: עם כל הכבוד.

יואל חסון: זאת לא פוליטיקה.

משה גפני: לא משנה.

משה גפני: אני רוצה לשמוע את הממונה על התקציבים.

משה גפני: הוא האיש שממונה מטעם הממשלה לדאוג לעניין הזה של התקצוב, בין היתר גם של שירותי הכבאות.

משה גפני: לאף אחד אין מונופול על העניין הזה ושאנשי קדימה לא ידברו כי מה עשיתם בקדנציה שלכם?

מגלי והבה: כלום, לא עשינו כלום.

קריאה: אז תתביישו אתם.

יואל חסון: אתם מעבירים תקציב לשנתיים.

מגלי והבה: לפני שבועיים אתה אמרת כאן ליד השולחן הזה שבלי התקציב  של 538 מיליון שקלים לא יעבור תקציב המדינה.

מגלי והבה: אתה אמרת את זה כאן ליד השולחן הזה לפני שבועיים.

אמנון כהן: את זה ביקשו הכבאים.

אמנון כהן: אתה לא אמרת את זה, אבל זה מה שהכבאים ביקשו.

משה גפני: אם אמרתי את זה, אני מצביע נגד התקציב.

משה גפני: אם אמרתי להביא תקציב של 538 מיליון שקלים תוספת לכבאות, אני מצביע נגד התקציב.

ציון פיניאן: זה התקציב השנה עם הרשויות המקומיות.

ציון פיניאן: 40 אחוזים, 40 אחוזים ו-20 אחוזים.

מגלי והבה: יביאו את הפרוטוקול ותראה.

יואל חסון: חבר הכנסת גפני, ציבורית אי אפשר לקבל את זה.

יואל חסון: להעביר תקציב לשנתיים בלי תקציב לכבאות, לא נוכל להסתכל לציבור בעיניים.

יצחק וקנין: אני מציע שבאמת תגדיל את התקציב לכבאות ותן לנו לכבות את הצרות של הבינוי והשיכון.

גאלב מג'אדלה: כבוד היושב ראש, אני יכול לשאול שאלה?

משה גפני: לא. אנחנו הולכים עכשיו לפי הסדר.

גאלב מג'אדלה: אני לא רוצה לדבר אלא לשאול שאלה.

גאלב מג'אדלה: אני מוותר על זכות הדיבור שלי אבל מבקש לשאול שאלה.

גאלב מג'אדלה: באתי באיחור כי הייתי במליאה.

גאלב מג'אדלה: אפשר לדעת מה סדר היום שלנו הערב?

משה גפני: סדר היום שלנו הוא חוק התקציב, הצבעה, ואחרי כן הצבעה על התקציב.

משה גפני: בינתיים מדברים.

גאלב מג'אדלה: מישהו הבין מה סדר היום שלנו?

משה גפני: יש את חוק התקציב, החוק המילולי שעליו יש הסתייגויות.

גאלב מג'אדלה: מתי אתה מתכוון להצביע?

משה גפני: מתי שיסתיים הסבב הזה.

גאלב מג'אדלה: למה שלא תגביל את הזמן?

גאלב מג'אדלה: אפשר לשבת עד מחר בבוקר.

משה גפני: יש לי משהו יותר טוב לעשות?

גאלב מג'אדלה: תגיד שמצביעים בשעה 10 ותגביל את הזמן.

משה גפני: לא, אני הולך להצביע עוד מעט אבל קודם יקבלו החברים רשות דיבור.

משה גפני: נעשה את זה מצומצם כפי שאנחנו רגילים.

משה גפני: אנשים ידברו זמן קצר כי הנושא הוא מאוד מוגדר ואחרי כן נצביע.

משה גפני: אחרי דברי החברים אודי ניסן ישיב ואחרי כן נצביע.

משה גפני: העיתונות תמיד תתקוף אותי אבל אני כיושב ראש ועדת הכספים – אני לא מדבר על נושאי תפקידים אחרים כמו הממונה על התקציבים, ראש הממשלה, שר הפנים וכולי – אהיה הראשון כיושב ראש ועדת הכספים יביא במהלך החודשים הקרובים תוספת מאוד משמעותית לשירותי הכבאות.

משה גפני: מאות מיליוני שקלים.

משה גפני: אני אהיה יושב ראש ועדת הכספים הראשון ואני לא מתחרה עם ראשי ועדות כספים קודמים לי אבל בעניין הזה לצערי הרב אני אביא כסף בגלל האסון.

משה גפני: אמנון כהן ברשות דיבור.

אמנון כהן: אדוני היושב ראש, אנחנו בוועדת הכספים התדיינו עם משרדי הממשלה  ושמענו אותם.

אמנון כהן: יש התחייבות של ועדת הכספים בנוגע להגדלת תקציב למערך הכבאות וההצלה.

אמנון כהן: קיבלנו כאן סקירה של מערך הכבאות בהשתתפותו של שר הפנים.

אמנון כהן: למעשה אני עד לכך שמי שניהל דיונים גם אחרי הדיונים שהיו כאן, דיונים שהתקיימו מאחורי הקלעים בחדרך, אדוני היושב ראש, בנושא הקידום הזה והבנו שגם בדיונים בוועדה לביקורת המדינה למדו את הכשלים החמורים שקיימים בתוך המערכת עצמה, אי קיום הרפורמה, אי קבלת תקציבים וגם היו התבטאויות שקיבלו תקציבים אבל הם הלכו כביכול – ולא בדקתי זאת – לשכר במקום להצטיידות, ואני לא יודע כמה זה נכון.

אמנון כהן: עובדתית היום חסר המון כסף לנושא הצטיידות, למשאיות, לציוד מתכלה והציוד הזה הוא לא על המדף אלא צריך להזמין אותו.

אמנון כהן: כל הזמן אמרנו שנהיה נגד ועדת חקירה ממלכתית כי זה יאריך את תקופת הוצאת הדוח הסופי.

אמנון כהן: דיברתי גם עם שר הפנים ואני חושב שיש מגעים אינטנסיביים עם האוצר ואתך אדוני יושב ראש הוועדה.

אמנון כהן: יש לנו התחייבות של כל חברי הוועדה שלא נרפה מהנושא הזה ולא נסתפק במיליונים כמו שהם חושבים.

משה גפני: לא, הם לא חושבים כך.

אמנון כהן: אלא במאות מיליוני שקלים.

אמנון כהן: מערך כיבוי והצלה, פעם אחת ולתמיד צריך להעמיד אותו על הרגליים ואנחנו נעשה את זה כאן.

אמנון כהן: שמעתי את אודי ניסן שדיבר על נושא מערך הכבאות ואני מבקש שנתחום את  הנושא בזמן.

משה גפני: חודשיים.

אמנון כהן: אני מבקש לתחום את זה בזמן.

אמנון כהן: הייתה לנו כאן התחייבות והיא להגדיל את נושא מענקי האיזון לרשויות המקומיות.

אמנון כהן: התחייבנו לכך ואני רוצה לדעת מאודי ניסן איפה זה עומד.

משה גפני: לא, זה לא אודי ניסן.

אמנון כהן: אני יודע שכרגע אי אפשר להביא תקציב ואי אפשר לפרוץ את המסגרת.

אמנון כהן: מספיקה לנו כרגע התחייבות אבל נלווה אותה אנחנו כוועדה ונראה מה יהיה בנושא מענק האיזון.

אמנון כהן: אם אתה יודע תשובה, תן לי אותה.

אמנון כהן: נושא שלישי עליו התחייבנו כאן לפני שבוע זה הנושא של ביקור חולים.

אמנון כהן: גם כאן יש לנו התחייבות שיהיה תקציב ואני שואל איפה אנחנו עומדים מול ההתחייבות שלנו.

אמנון כהן: אלה שלושת הנושאים החשובים לגביהם צריך לקבל הכרעה.

אמנון כהן: אם יש לנו פתרון לדברים האלה – אנחנו כמובן נלווה אותם – ואם יש לך איזשהו סיכום, תאמר אותו כדי שנוכל להצביע על הדברים הכוללים.

משה גפני: תודה רבה.

משה גפני: חברת הכנסת שלי יחימוביץ.

שלי יחימוביץ': אדוני היושב ראש, אני אדבר בקצרה.

שלי יחימוביץ': אני מציעה בעניין הספציפי הזה שיש סביבו קונצנזוס מוחלט וזה שירותי הכיבוי, אנחנו לא נסתפק בהבטחה אמורפית של האוצר וגם לא נדבר על כמה עשרות מיליונים כי כמה עשרות מיליונים זה לעג לרש.

משה גפני: לא על זה מדובר.

שלי יחימוביץ': אנחנו יודעים שגם מאה מיליון לא היו מספיקים כדי למלא את הבור הגדול שנוצר בגלל הייבוש המתמשך.

שלי יחימוביץ': אנחנו הגשנו הסתייגות משותפת, חבר הכנסת ציון פיניאן, חבר הכנסת אמנון כהן, חבר הכנסת דוד אזולאי ואנכי, שהיא לא סתם מספרים אלא עשינו את זה בעצה אחת גם עם שירותי הכיבוי וגם עם משרד הפנים וההסתייגות מדברת על תוספת של שלושים מיליון שקלים בנציבות כבאות והצלה, 18 מיליון שקלים בתקציב נציבות כבאות ו-100 מיליון שקלים בתקציב מכללה לכבאות.

שלי יחימוביץ': אני לא אומרת לדבוק דווקא בהסתייגות הזאת של ארבעתנו, אבל אני מציעה שבאופן יוצא דופן אנחנו כן נתכנס תחת הסתייגות אחת של כל חברי ועדת הכספים ונקבע עובדה מוגמרת בתקציב עם תוספת משמעותית לשירותי הכיבוי.

זבולון אורלב: את מפחיתה ממה שהוא אומר.

שלי יחימוביץ': לא. הוא מדבר על עשרות מיליונים.

שלי יחימוביץ': אני מדברת על שנה.

משה גפני: תודה.

משה גפני: חבר הכנסת יואל חסון.

יואל חסון: אדוני היושב ראש, אני מאוד מאוד מצטער לשמוע את כיווני הנסיגה עכשיו, את הנסיגה אחורה מהתחייבויות ברורות שהוצגו כאן לא על ידי אנשי האופוזיציה אלא על ידי אנשי קואליציה שאמרו בפירוש – ויש פרוטוקולים שעוד שתי דקות יצאו – ובצורה ברורה שלא יעבור כאן תקציב ל-2011 ו-2012 בלי תקצוב לשירותי הכבאות.

יואל חסון: אני רוצה להציע פשרה.

יואל חסון: לא יודעים עדיין מה התוכנית?

יואל חסון: לא יודעים בדיוק מה רוצים?

יואל חסון: שיבואו ויכניסו עכשיו בסעיף תקציבי 100, 150, 200 מיליון שקלים שיהיו תקציב ראשוני לטובת שירותי הכבאות ואחר כך יעשו תיקון ויגידו בדיוק לאן כל אחד מהכספים האלה ילכו.

יואל חסון: אני אומר לכם שלהעביר כאן עכשיו תקציב לשנתיים, עכשיו, כאשר בשבוע הבא נצביע עליו במליאה, בלי שיש בו תוספת תקציבית של לפחות 150-200 מיליון שקלים ראשוניים, כל שנה, לא נוכל להסתכל לציבור בעיניים ולא נוכל להסביר את זה ציבורית.

יואל חסון: עזוב אופוזיציה, אנחנו לא מנהלים את המדינה היום.

יואל חסון: כל מי שיושב כאן בקואליציה, מראש הממשלה ומטה, לא יוכל להסביר לציבור הישראלי איך זה לא מופיע בתקציב המדינה כי חברי הכנסת הוותיקים בוועדת הכספים יודעים יפה מאוד שמה שלא מופיע בספר התקציב, לא קיים ולא יקרה ופתוח ללחצים.

זאב אלקין: רואים שאתה לא חבר ועדה.

משה גפני: רק היום העברנו יותר משני מיליארד שקלים.

יואל חסון: אדוני היושב ראש, אני לומד ממך בוודאי.

יואל חסון: אתה הצלחת בתשעה ימים להוסיף 13 מיליון שקלים למטרות בהן אתה מאמין.

יואל חסון: מהרזרבות.

משה גפני: איזה רזרבות?

יואל חסון: אתה יודע מה עשית.

משה גפני: אני לא יודע.

משה גפני: אני יודע רק מה שאתם מוציאים לעיתונות.

משה גפני: אתם לא יודעים איך נעשית העבודה בוועדת הכספים ואתם מדברים.

חיים אורון: כל מי שמדבר כאן יודע?

יואל חסון: ג'ומס, רק אתה יודע.

חיים אורון: לא נכון.

יואל חסון: זה שאתם לא אוהבים לשמוע מה שאומרים לכם, זה לא אומר שיודעים פחות מכם, עם כל הכבוד.

יואל חסון: אתה תעשה מה שאתה רוצה, אתה היושב ראש.

משה גפני: אבל אלה העברות שגרתיות.

משה גפני: אני רוצה שתדע את זה.

יואל חסון: ודאי שזה שגרתי.

יואל חסון: זה שגרתי להעביר כסף לאברכים כאן.

יואל חסון: זה ברור.

יואל חסון: ברור שזה שגרתי ואין לי שום בעיה עם זה.

יואל חסון: אני רוצה לומר דבר אחר ובזה לסיים את דבריי.

יואל חסון: אני רוצה לכם לקואליציה, שתרגילים יש אין ספור, אבל לא יכול ולא יעלה על הדעת שהיום נצביע כאן בסוף על תקציב שיגיע למליאה שלא נוספו לו לפחות 150-200 מיליון שקלים כל שנה לטובת כבאות והצלה.

משה גפני: אם נוסיף 150 מיליון שקלים אתם תצביעו בעד התקציב?

מגלי והבה: אנחנו לא התחייבנו.

מגלי והבה: אתם התחייבתם.

משה גפני: רק שאלתי.

יואל חסון: יכול להיות שכן.

יואל חסון: גפני, בסוף זה לא עניין שלנו אלא זה עניין של כולנו.

יואל חסון: זה עניין של התחייבות של ראש ממשלה שבא ואמר ושל נציגי ממשלה שאמרו אצלי בוועדה לביקורת המדינה שהמדינה מקצה את כל הכספים לנושא הזה.

יואל חסון: אם זה לא יהיה בתקציב, זה לא קיים וזה עכשיו המבחן של כולנו מול הציבור.

משה גפני: תודה.

משה גפני: מירי רגב.

מירי רגב: אני רוצה לומר שהתקציב הזה הוא תקציב חסר בשני נושאים עליהם דיברנו במהלך הישיבות בוועדת הכספים וזה כל מה שקשור לדיור לזוגות צעירים, והפיקוח על המים, קרי, החזרת הפיקוח על מחירי המים לוועדת הכספים, ואני מצטרפת כאן גם לדברי חבר הכנסת אמנון כהן בעניין של מענקי האיזון.

מירי רגב: אני חושבת שנושא מערך הכבאות הוא נושא שאנחנו באמת התחייבנו עליו.

מירי רגב: אם אנחנו נסגור איזשהו בסיס בבסיס התקציב הנוכחי של 150 מיליון שקלים כל שנה, אני חושבת שזה ייתן איזשהו פתיח ואני כן יודעת מה שיואל כנראה לא יודע, כי אתה לא חבר בוועדת הכספים, שיש כוח גדול לוועדת הכספים במהלך השנה במסגרת ההעברות התקציביות להעביר יותר תקציבים לאותם מקומות אליהם אנחנו רוצים להעביר, ואני כן סומכת עליך ועל הוועדה שהיא תעשה את זה במה שקשור לתקציב.

מירי רגב: אמרתי כאן ואמרתי גם ליושב ראש הקואליציה שאני מצביעה בעד התקציב בוועדת הכספים, אבל זה לא אומר שזאת תהיה ההצבעה שלי במליאה כי ראש הממשלה עדיין לא נתן פתרון למה שביקשתי, לזוגות צעירים, להטבות לזוגות צעירים ואני עוד מחכה לפתרון.

יואל חסון: ההצבעה שלך כאן היא יותר חשובה.

מירי רגב: יכול להיות.

מירי רגב: אני רוצה לראות את הפתרון.

משה גפני: תודה רבה.

משה גפני: חבר הכנסת מגלי והבה.

מגלי והבה: אדוני היושב ראש, ברור שאנחנו באופוזיציה אבל היו כאן גם שר הפנים וגם נציגי הכבאים, כל מי שנפגע, והייתה התחייבות של הוועדה שלא יועבר תקציב משרד הפנים ללא תקציב לכבאות.

מגלי והבה: אנחנו גם יודעים את המספרים.

מגלי והבה: המספר המדויק שהם דרשו אותו ושר הפנים דרש אותו היה 517 מיליון שקלים.

מגלי והבה: עכשיו באים ואומרים שהדברים לא היו ואני שומע את זה מיושב ראש הוועדה.

משה גפני: לא אמרתי את זה.

משה גפני: אני עומד מאחורי הדברים מילה במילה.

מירי רגב: הוא פתח את הדיון בדברים האלה.

משה גפני: נכון.

מגלי והבה: אני שמעתי את חבריי כאן ואני שואל מה התשובה שלכם, של הקואליציה.

מגלי והבה: אנחנו לא עשינו כלום עם הממשלה, אבל מה התשובה שלכם להתחייבויות שלכם בוועדת הכספים ועכשיו, לפני ההצבעה על התקציב.

מגלי והבה: שמעתי את ראש אגף התקציבים שאומר שנאגם מכאן, ניקח משם, אבל אלה סיפורי סבתא.

מגלי והבה: אם אין סעיף תקציבי ברור שמוקצה לנושא הזה, אנחנו כבר הרבה שנים בוועדת הכספים ויודעים איך זה עובד, הנושא לא יסתדר.

מגלי והבה: לכן תהיה מחויבות למה שאמרתם, למה שהתחייבתם לציבור שהיה כאן.

מגלי והבה: אני חושב שאם החברים כאן מסכימים על ה-150 מיליון כל שנה, כאשר זה סעיף ברור ומוגדר בספר התקציבים, אנחנו נברך אתכם על כך ולא נהיה נגדכם.

מגלי והבה: דרך אגב, היום שמענו את נגיד בנק ישראל ואין לו בעיה להדפיס כסף.

זבולון אורלב: מגלי, לפחות תצביע בעד התקציב של משרד הפנים.

מגלי והבה: אם תהיה התחייבות תקציבית – וזאת דרישתנו.

מגלי והבה: ההתנפלות היא כאילו עלינו, אבל זאת לא המשמרת שלנו.

מגלי והבה: אנחנו מתייחסים להתחייבות של אלה שיש להם הצבעה ויכולת להצביע ולהשפיע על התקציב.

מגלי והבה: אל תהיו דו-פרצופיים ותאמרו את האמת, אם לא לנו, אז לציבור בישראל.

משה גפני: תודה רבה.

משה גפני: חברת הכנסת רונית תירוש.

רונית תירוש: אדוני היושב ראש, בלי להתלהם אני רוצה לומר שזה שאנחנו נצביע, האופוזיציה, נגד התקציב, זה ברור מאליו, אבל לקחת חלק בדיון עצמו של התקציב, לאחר שכולנו הסכמנו שצריך להכניס את תקציב הכבאות, אני מרגישה לא נוח ואני שוקלת את המשך ישיבתי כאן הערב.

רונית תירוש: אני לא רוצה להרגיז אותך ואני באמת לא צינית.

משה גפני: לא, אני לא מתרגז.

רונית תירוש: תכף תשמע למה.

משה גפני: אני יודע מה הייתי אומר אילו הייתי במקומך.

רונית תירוש: כשרוצים שתהיה נראות לנושא מסוים, האוצר יודע לתקצב את זה בסעיף רזרבה ובכל מיני סעיפים כאלה שמשמשים עתודה אחר כך למימוש המטרה.

רונית תירוש: אם לקרוא לילד בשמו, קדימה התנפלה על האוצר ועל הממשלה כאשר  הממשלה רצתה להבטיח לסיעות שאולי היו סקפטיות שאכן משריינים תקציב לחוק האברכים, מה שנקרא חוק האברכים, זה כן הופיע בתקציב עוד בטרם הצביעו על זה במליאה.

משה גפני: לא, זה היה עוד מהתקציב של קדימה.

משה גפני: זה פשוט נשאר.

רונית תירוש: אני לא חושבת.

משה גפני: אני ביקשתי מקדימה תוספת להבטחת הכנסה לאברכים והיא שמה אותו.

רונית תירוש: זה תקציב שחוזר על עצמו והיה גם בקדימה, יכול להיות.

דוד רותם: זה מה שהיית אומר אם היית במקום רונית תירוש.

דוד רותם: עם קדימה יכולת לגמור את כל נושא האברכים.

משה גפני: רונית, תעזבי את האברכים.

משה גפני: דברי על הכבאות.

רונית תירוש: אני באמת רוצה להדגיש שכאשר האוצר רואה להראות, הוא מראה את זה ושם את זה בסעיף שהוא מוצא לנכון ואז מממשים את זה.

רונית תירוש: יואל אולי לא חבר בוועדת הכספים ולא יודע איך העסק עובד, אבל אם יואל לא יודע איך העסק עובד, גם האזרחים במדינה לא יודעים איך העסק עובד  ואנחנו מחויבים לציבור.

רונית תירוש: נפל דבר בישראל, קרה דבר איום, טרגדיה איומה והציבור לא יבין שמירי סומכת על יושב ראש הוועדה, ובצדק, שיביא בזמן הקרוב אפילו את ההעברה וכולנו נצביע בעדה.

רונית תירוש: האזרחים לא מבינים את זה, הם לא רואים את זה ואני אומרת לך אדוני היושב ראש באמת בחברות שאני לא רוצה להיות מזוהה עם זה ואני אמצא דרך להביע את זה, אבל אתה, איך שלא נסתובב, אתה תהיה מזוהה עם זה שתקציב עבר ואין לזה שמץ של משפט שמזכיר את הנושא של הכבאות.

רונית תירוש: אני לא שמה עכשיו מחירים ועלויות כי אני לא יודעת.

רונית תירוש: היה 517 מיליון, אמרה שלי מאה ומשהו מיליון ואני אינני יודעת, אבל תבדקו.

משה גפני: אני מקבל את מה שאת אומרת.

משה גפני: תודה רבה.

משה גפני: חבר הכנסת דוד רותם.

דוד רותם: אדוני היושב ראש, אני מבקש לדעת.

דוד רותם: הממשלה החליטה לפני שבוע לפטור מחובת מכרזים את כל נושא שיקום הצפון וביום ראשון אני העברתי תקנות כאלה כדי לאפשר לממשלה לעשות  את הדברים מהר.

דוד רותם: אני רוצה לדעת האם בתקציב הזה יש מספיק כסף כדי לשקם את הצפון.

משה גפני: תודה.

משה גפני: אודי ניסן יענה.

משה גפני: אני אומר לחברי הוועדה שאני הודעתי בוועדה, הודעתי וביקשתי שיסתכלו שוב בפרוטוקול, אני לא דיברתי על סכומים ואני גם לא מבין בסכומים בעניין הזה ואני לא יודע באיזה סדרי גודל אנחנו מדברים, אבל אני יודע שאנחנו מדברים על מאות מיליונים.

משה גפני: זה הוסבר בוועדה.

משה גפני: אין מוצרי מדף.

משה גפני: אתה צריך להזמין וזה תהליך.

משה גפני: גם אם אתה מדבר על כיבוי מוטס, גם אם אתה מדבר על רכישת כבאיות חדשות, גם אם אתה מדבר על תוספת כוח אדם.

משה גפני: אנחנו יודעים שמדובר על תוספות מאוד משמעותיות.

משה גפני: אני חוזר ואומר שדיברתי עם ראש הממשלה, דיברתי עם שר האוצר, ישבתי עם שר האוצר גם היום לפני שהוצאתי זימון לוועדה ואני ידעתי לא רק את מה שאתם תאמרו אלא ידעתי גם מה שאני אומר.

משה גפני: את אמרת בצדק, אני קיבלתי את הדברים שלך.

משה גפני: אני אבוא הביתה אחרי אישור התקציב ואני לא אוכל להסתכל לעיני האנשים בשכונה שלי.

משה גפני: זאת תהיה הפקרות אם אנחנו נאשר תקציב ולא נדע שאנחנו הולכים למתווה ולמסלול נורמלי של תגבור מערך שירותי הכבאות, לא ב-10 מיליון שקלים או לא ב-80 מיליון שקלים אלא במאות מיליוני שקלים.

משה גפני: אנחנו נשמע את אודי ניסן שגם אתו ישבתי.

משה גפני: נשמע מה הוא אומר.

משה גפני: אם אנחנו נשמע דברים שהם מספקים, אני בעד לאשר את התקציב עכשיו כמות שהוא.

משה גפני: אני בעד לקיים את הדיון עד ההצבעה במליאה, האם אנחנו יכולים להכליל את זה בתוך התקציב כן או לא, וזה פחות חשוב עכשיו.

משה גפני: אפשר לא לקבל את הדברים שלי וזה בסדר ואני לא כועס, להפך.

משה גפני: אני יודע שאם אני הייתי באופוזיציה היום, התקרה הייתה רועדת.

משה גפני: באמת, מדובר על אסון נוראי.

יואל חסון: זה לא עניין של אופוזיציה.

משה גפני: דיברתי עלי ולא עליך.

משה גפני: אמרתי.

משה גפני: היה אסון נורא, אסון שאני לפני עשר שנים, עת הייתי יושב ראש ועדת הפנים, ואתם יכולים לראות את הפרוטוקולים ויש גם הצעות חוק, גם של דוד אזולאי וגם שלי, ואמרנו שהאסון הזה יקרה.

משה גפני: אמרנו.

משה גפני: אף אחד כאן לא המציא את זה.

משה גפני: כולם ידעו שזה המצב.

משה גפני: אני לא הולך להאשים אף אחד, מי הצביע נגד הנושא של כיבוי אווירי, מי הוציא את המטוסים ממערך הכיבוי של מדינת ישראל.

משה גפני: אני לא הולך להאשים אף אחד.

משה גפני: זה לא היה דבר שמדברים עליו אלא עסקו בו בשוליים.

משה גפני: עסקו בזה בוועדת הפנים, עסקו בזה כמה חברי כנסת שאין להם תפקידים בכירים והממשלות לא דאגו לזה.

משה גפני: אמרנו שזה יקרה.

משה גפני: לצערי הרב האסון הזה, היה מובן שהוא הולך לקרות והוא היה כתוצאה מזה שלא היה כסף.

משה גפני: מערך הכבאות לא בתקציב, לא ברפורמה שהוא צריך להיות, לא בצורה שצריך לעשות אותו.

משה גפני: אתם יכולים לקחת את הפרוטוקולים של הישיבות ותראו את המלים האלה מילה במילה.

משה גפני: הממשלה עכשיו הולכת לעניין הזה ברצינות.

משה גפני: השאלה איך אנחנו כוועדה שמפקחת עליה, איך אנחנו פועלים ועכשיו זאת יותר שאלה טכנית מאשר שאלה מהותית.

משה גפני: חבר הכנסת ציון פיניאן.

ציון פיניאן: תודה רבה אדוני היושב ראש.

ציון פיניאן: בנושא של כיבוי והצלה כולנו, כאיש אחד, אבל אני שומע כאן את הממונה על התקציבים ומדובר במאות מיליונים ולא בעשרות מיליונים.

ציון פיניאן: מי שחבר בוועדת הכספים יודע בדיוק מה הן הדרכים כדי לקיים הבטחות.

ציון פיניאן: אפשר לקבל את ההבטחה ואני בטוח שיקיימו אותה.

ציון פיניאן: אני רוצה לשאול שאלה.

ציון פיניאן: כאשר מדובר על מאות מיליוני שקלים, האם זה כולל השתתפות של הרשויות המקומיות או שזה רק משרד האוצר?

ציון פיניאן: מערך הכיבוי ממומן ב-40, 40 ו-20 אחוזים.

ציון פיניאן: 30 אחוזים לרשויות המקומיות, 40 אחוזים לאוצר או למשרד הפנים ו-20 אחוזים הכנסות עצמיות.

ציון פיניאן: כאשר מדובר על מאות מיליונים, האם הכסף יהיה שקל מול שקל עם הרשויות המקומיות?

ציון פיניאן: הנושא השני הוא נושא מענקי האיזון.

ציון פיניאן: הרשויות המקומיות שובתות היום בקטן.

ציון פיניאן: עד כמה שהובהר לנו, מיום ראשון השביתה תתרחב וביום שני יהיה שיא השביתה של הרשויות המקומיות בגין כמה בעיות אבל הנושא העיקרי הוא מענקי האיזון.

ציון פיניאן: הנושא השלישי עליו דיברנו,  גם היושב ראש וגם אני, זה תקציב הרשות הלאומית למניעת תאונות דרכים.

ציון פיניאן: דיברנו על כך שזה יהיה 30-38 מיליון שקלים.

משה גפני: לא, מדובר על סכום שהם צריכים לתת לנו תשובה בשבוע הבא.

ציון פיניאן: אלה שלושת הנושאים שאני מעלה.

משה גפני: תודה רבה.

משה גפני: חבר הכנסת אורי אריאל, אתה לא נרשמת, אבל לפנים משורת הדין אני נותן לך את רשות הדיבור.

אורי אריאל: תודה.

אורי אריאל: אני רוצה להציע ליושב ראש לקבל תאריך סופי להבאת התקציב לכיבוי אש, בהנחה שזה יקרה תוך סדר גודל של חודשיים כדי שקודם כל יהיה ברור שיש לזה סוף.

אורי אריאל: היות שהאוצר צריך את הוועדה הזאת כל יום, יום אחרי התאריך המסוים שייקבע כאן בתיאום עם האוצר – שיגיד הממונה על התקציבים תאריך כלשהו והוא יירשם – אם העניין לא יסתיים, הוועדה תנקוט בסנקציות שיש בידיה.

אורי אריאל: הרי היא לא צריכה טובות מאף אחד.

משה גפני: תודה רבה.

משה גפני: אודי ניסן, בבקשה.

אודי ניסן: על הכבאות הסברתי כבר ואני לא חושב שיש מה להרחיב.

אודי ניסן: יש לנו תקציב של 2011-2012 ותהיה תוכנית של מאות מיליוני שקלים.

אודי ניסן: ההשתתפות של משרד האוצר והפנים היא שמונים אחוזים בדרך כלל.

אודי ניסן: לא קבענו את שיעורי ההשתתפות והיא תלויה בסוג הנושא.

יואל חסון: עכשיו נריב עם השלטון המקומי.

משה גפני: אתה לא מפריע לו.

יואל חסון: אתה מבין מה הוא אומר?

משה גפני: יואל, אתה לא מפריע לו.

משה גפני: הוא דיבר על מאות מיליונים, שמונים אחוזים מתקציב האוצר.

יואל חסון: ועשרים אחוזים מהשלטון המקומי שלא ירצה לתת ואז יתחילו הוויכוחים.

אודי ניסן: מערך הכבאות, הרצון והחלטת הממשלה, אמור להיות מרוכז במערך ארצי.

אודי ניסן: כמובן שנושא המימון יהיה שונה לחלוטין ועובדים עכשיו על תוכנית רלוונטית.

אודי ניסן: לא נזרוק כאן סתם דברים, אבל אם אלה מאות מיליונים, שמונים אחוזים, אלה גם מאות מיליונים בשנתיים האלה של המאה אחוזים והשמונים אחוזים.

אודי ניסן: זה לא משנה את התמונה.

אודי ניסן: לגבי הנושא של מענקי האיזון.

משה גפני: אני מבקש לא להשיב על זה.

משה גפני: אני אשיב על זה.

משה גפני: רבותיי, יש כאן הצעות להכליל את העניין בבסיס התקציב.

משה גפני: אני מבקש לא לעשות את זה עכשיו.

משה גפני: אני אומר לכם מהניסיון שלי בוועדת הכספים שהדיונים שהיו על תוספות תקציביות היו בהודעות של משרד האוצר ואין בעיה טכנית להביא את הכסף הזה.

משה גפני: אבל במקביל אני הולך לקיים את הדיון על ההצעה הזאת שהעליתם כאן.

משה גפני: יכול להיות שנגיע להסכמה במהלך שבוע הבא ואז אני מכנס את הוועדה.

משה גפני: אני לא הולך נגד הממשלה בעניין הזה.

משה גפני: אני לא זוכר מקרה כזה חד עם תאריכים שאומר הממונה על התקציבים בשם ראש הממשלה ובשם שר האוצר, ואני מעיד שזה נכון.

משה גפני: אם מישהו יחשוב שהוא בדה את זה מלבו, מה שכמובן לא יכול להיות, אני שמעתי את זה בעצמי גם משר האוצר.

אודי ניסן: אני אומר את זה גם על דעת מנכ"ל ראש הממשלה אתו דיברתי לפני שעה, על דעת ראש הממשלה ועל דעת שר האוצר.

משה גפני: בסדר.

משה גפני: שלא ישתמע ממני שאני מפקפק בדברים שלך.

משה גפני: אני שמעתי את זה בעצמי.

משה גפני: במהלך השבוע הבא, לפני אישור התקציב, אני אנסה לבדוק יחד עם הממונה על התקציבים, יחד עם שר האוצר האם בעניין הזה אפשר באופן חריג להכליל את זה בבסיס התקציב לפחות באופן חלקי, כך שנדע שיש מתווה.

משה גפני: הוא גם קבע מועד.

משה גפני: הוא אמר חודשיים והוא חזר על זה כמה פעמים ואני שמעתי את זה גם משר האוצר.

משה גפני: אותי ההבטחה וההתחייבות הזאת מספקת תוך כדי העניין של מהלך שבוע הבא לנסות ולהכניס לפחות חלק לבסיס התקציב.

משה גפני: הממשלה הולכת על זה ושלא תהיה אי הבנה.

משה גפני: אני רוצה לומר לכם לגבי מענקי האיזון.

משה גפני: זה לא נוגע לאודי ניסן אלא בסופו של דבר זה נוגע לביצוע  אצלו.

משה גפני: מענקי האיזון לא יישארו כמו שהם היו בפעם הקודמת.

משה גפני: יש לי התחייבות של שר האוצר.

משה גפני: אודי ניסן לא יאהב לשמוע את זה כי לאנשי אגף התקציבים יש השגות בעניין.

משה גפני: מענקי האיזון לא יישארו כמו שהם היו בשנה שעברה.

יואל חסון: נראה את כולכם מסבירים את זה לציבור.

משה גפני: מה זה משנה?

משה גפני: בין כה וכה מחליפים אותנו.

משה גפני: אותי הציבור לא מעניין כי גם אם אני אביא לו מאה מיליארד שקלים, בסוף יצביעו ש"ס.

משה גפני: אני דיברתי עם שר האוצר גם בעניין הזה כדי לנסות להכניס לבסיס התקציב את התוספת שאני עוד לא יודע את גודלה אבל היא יותר מזו שהייתה בשנה שעברה.

משה גפני: אני מתכוון לדבר עם מרכז השלטון המקומי.

משה גפני: אני חוזר לשר האוצר.

משה גפני: הנושא הזה לא יישאר בשבוע הבא כמות שהוא.

משה גפני: לגבי הנושא עליו דיבר חבר הכנסת ציון פיניאן.

משה גפני: אנחנו דרשנו את התוספת שעלתה כאן בדיון בתקציב משרד התחבורה ובדיון בתקציב המשרד לביטחון פנים.

משה גפני: הקיצוץ הנוראי ברשות הלאומית לבטיחות בדרכים לא יכול להישאר כך.

משה גפני: לעניין הזה חייבת להיות תוספת.

משה גפני: אין לי עדיין תשובה.

משה גפני: לא קיבלנו עדיין תשובה ואנחנו מחכים לתשובה בעניין הזה.

משה גפני: אני מקווה שהתשובה תהיה שיש תוספת ושיש תוספת משמעותית.

רונית תירוש: אתה מוכן לחזור לגבי הבטיחות בדרכים?

משה גפני: הרשות הלאומית לבטיחות בדרכים.

משה גפני: בפגישה השתתף חבר הכנסת ציון פיניאן, אני, אודי ניסן ושר האוצר.

משה גפני: אנחנו לא נסכים שזה יישאר במסגרת הזאת ועל כן אנחנו נלך לעניין הזה.

גאלב מג'אדלה: לא דיווחת לוועדה על כך.

משה גפני: היו לי עוד כמה פגישות שלא דיווחתי עליהן.

משה גפני: אמרתי לוועדה שאני הולך לשר האוצר.

משה גפני: אמרתי שאני הולך לשר האוצר על הדברים האלה ועל עוד מספר נושאים.

יואל חסון: אבל אתה לא מספר הכל.

משה גפני: אני לא מספר הכל.

משה גפני: על ביקור חולים דיברתי.

משה גפני: יש עוד דברים שאמרתי.

משה גפני: אני אומר שמהניסיון שלי המתווה הוא נכון.

משה גפני: הממשלה יודעת על כל גווניה, כולל ראש הממשלה, כולל שר האוצר, כולל הפקידות הבכירה, שחייבים בעניין הזה לעשות שינוי והולך לקרות שינוי.

משה גפני: על כן אני מבקש לעבור לחוק התקציב המילולי.

יואל חסון: אדוני היושב ראש, שאלה.

יואל חסון: למה אתה לא מעלה להצבעה את ההצעה שאני הצעתי להכניס בכל זאת סכום מסוים לתקציב הנוכחי?

משה גפני: אנחנו נעלה את ההצעה.

משה גפני: זאת הצעה טובה.

משה גפני: נעלה אותה ואני אצביע נגד.

יואל חסון: מתי תעלה אותה?

משה גפני: עכשיו.

יואל חסון: תצביע נגד.

יואל חסון: בסדר.

משה גפני: הסברתי גם למה.

משה גפני: יכול להיות שבשבוע הבא אני אצביע בעד.

משה גפני: חוק התקציב לשנת הכספים 2011 ו-2012, התשע"א-2010.

משה גפני: היועצת המשפטית, בבקשה.

שגית אפיק: נתחיל בהצבעה על הסתייגויות.

שגית אפיק: יש הסתייגות לחבר הכנסת חיים אורון שמבקש להפוך את זה לתקציב חד שנתי.

משה גפני: הצעה מצוינת.

משה גפני: אנחנו מצביעים על ההסתייגות של חבר הכנסת חיים אורון להפוך את זה לתקציב חד שנתי.

משה גפני: הצעה מצוינת.

מירי רגב: צריך לבדוק מי חבר הוועדה שיכול להצביע.

משה גפני: הסתייגותך התקבלה.

משה גפני: ההצבעה הופכת להיות שמית, כדי לרצות את מירי רגב.

רונית תירוש: אדרי.

רונית תירוש: הוא במקום אדרי.

רונית תירוש: אדרי נגד.

טמיר כהן: אלקין, אתה מחליף את חיים כץ?

ציון פיניאן: נגד.

זבולון אורלב: נגד.

גאלב מג'אדלה: אחרי שראיתי את הפסטיבל כאן אני בעד תקציב של חמש שנים.

משה גפני: בעד או נגד?

גאלב מג'אדלה: נגד.

טמיר כהן: שלי יחימוביץ לא נוכחת.

משה גפני: נגד.

אמנון כהן: נגד.

יצחק וקנין: נגד.

פניה קירשנבאום: נגד.

טמיר כהן: דוד רותם מחליף את ליה שמטוב.

דוד רותם: נגד.

חיים אורון: בעד.

נחמן שי: אני מחליף את אדרי.

נחמן שי: בעד ההסתייגות.

מגלי והבה: בעד.

רונית תירוש: בעד.

טמיר כהן: אחמד טיבי לא נוכח.

אורי אריאל: בעד.

טמיר כהן: בעד – 5, נגד – 10.

משה גפני: 10 נגד ההסתייגות ו-5 בעד ההסתייגות.

משה גפני: ההסתייגות לא התקבלה.

משה גפני: יש עוד הסתייגויות?

שגית אפיק: יש לכם הסתייגות לשם החוק?

מגלי והבה: כן.

מגלי והבה: במקום שנת הכספים 2011 ו-2012, יבוא שנת הכספים 2011.

שגית אפיק: זאת אומרת, להפוך את זה לתקציב חד שנתי.

שגית אפיק: כרגע הצבענו על כך ולכן אין צורך להצביע על ההסתייגות הזאת.

שגית אפיק: אתה יכול להצביע על שם החוק.

משה גפני: אנחנו מצביעים על שם החוק, כהצעת הוועדה.

משה גפני: ה צ ב ע ה     שם החוק – התקבל כהצעת הוועדה

שגית אפיק: לסעיף 1 אין הסתייגויות.

מגלי והבה: למה?

מגלי והבה: יש לנו.

שגית אפיק: אתם שוב מבקשים להפוך את זה לתקציב חד שנתי ולכן אין צורך להצביע על ההסתייגות הזאת שוב.

שגית אפיק: ממילא היא תעלה למליאה.

שגית אפיק: יש לי טעות בסעיף 1 לגבי ההגדרה של שנת הכספים 2011, בתאריך הלועזי.

שגית אפיק: התאריך צריך להיות 31 בדצמבר 2011 במקום 2012.

שגית אפיק: עם תיקון הטעות הזה, אתה יכול להצביע על סעיף 1.

משה גפני: אפשר לעבור על כל ההסתייגויות ולהצביע על כל הסעיפים?

שגית אפיק: אפשר.

משה גפני: תביאי את כל ההסתייגויות.

שגית אפיק: לסעיף 2 יש הסתייגות לקבוצת מרצ, להוסיף אחוז אחד לסך התקציב בשנת הכספים 2011.

משה גפני: אנחנו מצביעים על ההסתייגות.

משה גפני: ה צ ב ע ה     ההסתייגות לא התקבלה

שגית אפיק: יש כאן נציג מקבוצת בל"ד?

שגית אפיק: נציג מקבוצת חד"ש, רע"מ-תע"ל?

שגית אפיק: אין.

שגית אפיק: ההסתייגויות האלה ירדו.

שגית אפיק: יש כאן עוד הסתייגויות של קבוצת מרצ.

שגית אפיק: יש כאן הסתייגויות נוספות לקבוצת מרצ להפוך את זה לתקציב חד שנתי.

שגית אפיק: הצבענו בסעיף 1 ולכן לא צריך להצביע על זה בכל הסתייגות.

שגית אפיק: זה יעלה למליאה כמו שהגשתם את זה.

גאלב מג'אדלה: איפה ההסתייגות של הארבעה?

שגית אפיק: יש את זה בחוק ההסדרים.

שגית אפיק: זה לא מופיע כאן.

משה גפני: לאחר אישור התקציב נצטרך להוסיף צווים בגלל שיש תוספות, גם של מענקי האיזון וגם של הכבאות, כי מהיכן נביא את הכסף?

משה גפני: צריך לאשר צווים על הדלק.

אמנון כהן: אבל הגופים לא הוזמנו.

יצחק וקנין: אם אתה תביא עוד צווים, אני אצביע נגדם אם לא תביאו תקציב לבינוי ושיכון.

יצחק וקנין: קחו בחשבון שאני אצביע נגד הצווים.

יצחק וקנין: אין כסף למשרד הבינוי והשיכון, וזה נושא עליו דיברתם כולכם היום.

משה גפני: תמשיכי בהסתייגויות.

שגית אפיק: הסתייגויות לגבי סעיף 2 של קבוצת מרצ וקדימה להפיכת תקציב חד שנתי.

שגית אפיק: לא צריך להצביע עליהן שוב.

שגית אפיק: יש הסתייגות חלופית לקבוצת מרצ לפיה יתווסף אחוז אחד לשנת 2012 ועל זה אתה יכול להצביע.

משה גפני: אנחנו מצביעים.

משה גפני: ה צ ב ע ה     ההסתייגות לא התקבלה

שגית אפיק: לסעיף 3, יש הסתייגות של קבוצת מרצ להעלות את סכום ההוצאה המותנית בהכנסה בשלושה מיליארד שקלים.

משה גפני: אנחנו מצביעים.

משה גפני: ה צ ב ע ה     ההסתייגות לא התקבלה

שגית אפיק: קבוצת בל"ד לא נמצאת.

שגית אפיק: חד"ש, רע"מ-תע"ל, לא נמצאת.

שגית אפיק: מרצ, שוב הסתייגות של הפיכה לתקציב חד שנתי.

שגית אפיק: הוספת שלושה מיליארד שקלים לשנת הכספים 2012 להוצאה המותנית בהכנסה של קבוצת מרצ.

שגית אפיק: אתה יכול להצביע עליה.

משה גפני: אנחנו מצביעים.

משה גפני: ה צ ב ע ה     ההסתייגות לא התקבלה

שגית אפיק: יש הסתייגות של קבוצת מרצ לפיה בין השנים 2011 עד 2013 תפעל הממשלה להפיכתם של עובדי קבלן להיות עובדי המדינה.

שגית אפיק: אתה רוצה להסביר?

חיים אורון: לא. חבל.

משה גפני: אנחנו מצביעים.

משה גפני: ה צ ב ע ה     ההסתייגות לא התקבלה

שגית אפיק: בסעיף 5, במהלך הדיון התברר שיש הבדל בין השנים 2011 ו-2012 בשש משרות במפעלים העסקיים.

שגית אפיק: מבקשת קבוצת מרצ  את פרסום רשימת האנשים שהסתיימה העסקתם בשנת 2012, שהיא תונח על שולחן ועדת הכספים של הכנסת.

פניה קירשנבאום: אתם עושים צחוק.

משה גפני: לא, זאת הסתייגות רצינית.

משה גפני: אנחנו מצביעים.

משה גפני: ה צ ב ע ה     ההסתייגות לא התקבלה

שגית אפיק: הסתייגות של קבוצת מרצ לסעיף 6, שיושב ראש ועדת הכספים יהיה חבר בוועדה המשותפת בענייני שירות חשאי.

משה גפני: אנחנו מצביעים.

משה גפני: ה צ ב ע ה     ההסתייגות לא התקבלה

שגית אפיק: חבר הכנסת אלדד וחבר הכנסת מטלון לא נמצאים כאן.

שגית אפיק: קבוצת מרצ מציעה לסעיף 7 שבמסגרת תקציב ההתאמות שיובא לוועדת הכספים בשנת 2012 תהיה תוספת של מיליארד שקלים.

חיים אורון: זאת הרזרבה שלך.

משה גפני: עוד מיליארד בתוספת למיליארד וחצי.

חיים אורון: שיהיה מה לחלק.

משה גפני: אנחנו מצביעים.

משה גפני: ה צ ב ע ה     ההסתייגות לא התקבלה

שגית אפיק: קבוצת מרצ מציעה שככל שיתקיימו בחירות בשנת הכספים 2013, יחולו לגבי התקציב בשנת 2013 ההוראות לגבי תקציב שנת 2012.

משה גפני: גם הצעה טובה.

פניה קירשנבאום: ג'ומס, על ההסתייגות הזאת אתה מדבר גם במליאה?

חיים אורון: כן.

פניה קירשנבאום: אנחנו נסיים את ההצבעות בעוד שבוע.

חיים אורון: בפסח תסיימו.

משה גפני: אנחנו מצביעים על ההסתייגות.

משה גפני: זאת הצעה טובה וגם נכונה.

משה גפני: ה צ ב ע ה     ההסתייגות לא התקבלה

דוד רותם: למה אתה מצביע נגד הסתייגויות נכונות?

משה גפני: לא חשוב.

משה גפני: על מה שאנחנו מצביעים כאן, אנחנו שלמים עם ההצבעה.

שגית אפיק: לסעיף התחילה מציעה קבוצת קדימה שהתחילה תהיה במקום 1 בינואר 2011, ב-1 בינואר 2016.

שגית אפיק: שהתקציב הדו שנתי לשנים 2011 ו-2012, תחילתו תהיה בשנת 2016.

משה גפני: אנחנו מצביעים.

משה גפני: ה צ ב ע ה     ההסתייגות לא התקבלה

משה גפני: אנחנו עוברים להסתייגויות על התקציב.

משה גפני: אחרי כן נצביע על הכל.

משה גפני: אני מבקש לגבי כמה הסתייגויות מהותיות שאתם מבקשים, לא נצביע כמובן על כל ההסתייגויות אלא הכל יעלה למליאה ועל פי ההסתייגויות האלה יהיה אפשר לדבר עד פסח.

משה גפני: ג'ומס וקדימה, אלא אם כן יש גם מהקואליציה, תאמרו מספר הסתייגויות מהותיות.

משה גפני: אתם רוצים שנצביע על ההסתייגויות בנושא הכבאות או הבינוי.

חיים אורון: מבחינתי אפשר לא להצביע על אף הסתייגות אלא שהיא תעלה למעלה כי ממילא חבל על הזמן.

חיים אורון: אבל אני מבין שהיה יום שלם של דיון בוועדת החוץ והביטחון ואני מבין, וגם כתוב בכל מיני מקומות, שיש הבנות.

חיים אורון: זאת לא הפתעה, אני מודה, כי אתה עד לכך שאמרתי כאן שהדיבורים של שר האוצר שההישג הגדול של התקציב הוא שתקציב הביטחון ירד - אבל הוא לא ירד אלא הוא עלה, אמנם בפחות ממה שהם רצו -  לא יחזיקו מים אפילו עד שהתקציב יוצבע וזה מה שקרה עכשיו.

חיים אורון: אני מבקש או מסגן השר או מראש אגף התקציבים לומר לוועדה, שלא יקרה מה שקרה בתקציב הקודם.

חיים אורון: בתקציב הקודם שלושה חודשים אחרי גמר התקציב, באו ואמרו שצריכים עכשיו תקציב נוסף למרות שלא קראו לזה תקציב נוסף אבל זה תקציב נוסף לכל דבר ועניין.

חיים אורון: עשו שינויים, כולל פלטים, כולל הורידו מפה והורידו משם, הוציאו מכל הבורות שיש גם בתקציב הזה והוסיפו, אם אני לא טועה, 2.7 מיליארד שקלים לתקציב הביטחון.

חיים אורון: האם אנחנו עומדים בפני תופעה דומה השנה?

חיים אורון: אם כן, מהיכן יבוא הכסף הזה?

אודי ניסן: היה דיון בתקציב הביטחון ועלו שם כל הנושאים.

אודי ניסן: אני לא חושב שלמישהו כאן יש אשליה שלא יהיו שינויים במהלך השנה בתקציבים, בכל התקציבים.

אודי ניסן: יש הרבה מאוד שינויים.

אודי ניסן: אין סיכום על תקציב הביטחון שתהיה תוספת בשנה הבאה שהתקבל ביומיים האחרונים.

אודי ניסן: יש צרכים, יש הגדרה של צרכים, יש החלטות רציפות לאורך השנה.

אודי ניסן: לא היה איזשהו אירוע של תקציב, של החלטה, בימים האחרונים שהוא רלוונטי ושהוא משנה את הסטטוס.

משה גפני: חברים, אני מבקש, עונה הממונה על התקציבים על אחד הנושאים המרכזיים של התקציב ואני מבקש להקשיב לו.

משה גפני: כולם יודעים שהתקציב שאושר יעבור שינויים והוא מסביר לוועדה.

אודי ניסן: נשאלתי גם לגבי החלטות של פלט.

אודי ניסן: החלטות של פלט, אני חושב שהן מאוד לא טובות לתקציב.

אודי ניסן: הן לא נכונות לתקציב.

אודי ניסן: כנראה שלפעמים, בטח בסביבה הפוליטית, אין ברירה.

אודי ניסן: החלטה של פלט במהות היא איזושהי אי החלטה מאיפה להפחית ולאן להעביר כאשר צריך לשנות סדרי עדיפויות.

אודי ניסן: החלטה של פלט היא מעין בריחה.

אודי ניסן: לפעמים בסביבה פוליטית הרבה יותר קל לקבל החלטה שלא צריך לסמן פגיעה במישהו אחר או במשרד אחד אלא נכנסים.

אודי ניסן: לשמחתי בשנת 2010, אם אני לא טועה, ואפשר לבדוק את הנתונים, היה הפלט הכי נמוך שהיה בחמש השנים האחרונות והצלחנו להגיע למצב שהחלטות על שינוי סדרי עדיפויות יתקבלו והפלט היה מינימלי.

אודי ניסן: אם אני זוכר נכון, ביולי התקבלה החלטה אחת על הפלט בממשלה.

אודי ניסן: אני מאוד מקווה שגם ב-2011 או שלא יהיה פלט או שהפלט יהיה מינימלי.

אודי ניסן: אין לי אשליות שנצליח לא לשנות סדרי עדיפויות.

אודי ניסן: יש תוספות ונצטרך לקבל גם החלטות.

אודי ניסן: יש גמישויות בתקציב כמו שכולם יודעים, יש סעיפים שמבוצעים יותר לאט, יש הוצאות שנדחות, ואני מאוד מקווה שנגיע למצב שהשינויים, ובטח הפלטים, יהיו מינימליים או לא יהיו.

אודי ניסן: אין לי אשליות שיהיו שינויים ואני חושב שכולנו יודעים את זה וכולנו חיינו כאן ורואים את התקציבים בשנים האחרונות.

אודי ניסן: תמיד יש שינויים.

אודי ניסן: להגיד לך שלא יבואו עוד כמה חודשים עם שינוי?

אודי ניסן: יכול להיות שכן.

אודי ניסן: יש פתרונות לביטחון, גם בנושאים של הרשאה להתחייב, הקדמות ותזרים מזומנים.

אודי ניסן: יש שורה של דברים שנותנים פתרונות.

אודי ניסן: אני מקווה שנצליח להגיע לגילוי הצרכים בעזרת החלטות מכיוונים שונים.

משה גפני: סיעת קדימה, אתם מקבלים או אתם רוצים להצביע?

מגלי והבה: אני רוצה להצביע על הסתייגות אחת.

מגלי והבה: איגודי כבאות, סעיף 180305, סכום נקוב – 211.244.445 שקלים.

מגלי והבה: ההסתייגות שלנו ל-2011 – 344.455,000 שקלים ול-2012 – 344 מיליון שקלים.

משה גפני: אנחנו מצביעים.

משה גפני: ה צ ב ע ה     ההסתייגות לא התקבלה

יואל חסון: כן.

יואל חסון: על משרד ראש הממשלה.

יואל חסון: 0301, סכום נקוב כ-211.110,000 שקלים.

יואל חסון: סכום ההסתייגות שלנו הוא כ-83 מיליון שקלים.

משה גפני: למה זה מיועד?

משה גפני: אתם רוצים להוריד?

יואל חסון: בסעיף אבטחתם של חברי הממשלה, של הממשלה הגדולה והבזבזנית ביותר בהיסטוריה של מדינת ישראל.

יואל חסון: התקציב המוצע היום אדוני הוא גדול מ-30 אחוזים יותר מהתקציב שהוצא לצורך העניין ב-2008.

יואל חסון: אנחנו רוצים לצמצם אותו בחזרה למה שהיה ב-2008.

יואל חסון: בשנת 2011, במקום כ-110 מיליון שקלים, רוצים שיהיה כ-83 מיליון שקלים.

משה גפני: האמת היא שזה רעיון טוב.

משה גפני: יש שרים שבאמת הולכים ברחוב ולא מכירים אותם.

משה גפני: לשם מה הם צריכים אבטחה?

יואל חסון: אז בוא נסכים על ההסתייגות הזאת.

משה גפני: אני די מסכים לה אבל אני לא יכול להצביע בעד.

משה גפני: אני לא יכול להצביע נגד השרים.

יואל חסון: אני שמח ששכנעתי אותך.

יואל חסון: אני לא מבקש משהו שאנחנו לא קיבלנו ב-2008.

יואל חסון: ב-2008 הממשלה שלנו עלתה שלושים אחוזים פחות.

יואל חסון: בוא נחזיר את זה למה שהיה ב-2008.

משה גפני: את השרים שלכם הכירו.

משה גפני: אנחנו מצביעים.

משה גפני: ה צ ב ע ה     ההסתייגות לא התקבלה

יואל חסון: היו פחות שרים ויותר איכות.

יואל חסון: יש לי עוד הסתייגות.

יואל חסון: אדוני, הדבר המדהים שראיתי בספר התקציב הזה, זה דווקא שממשלה כזאת שמדברת על ערכים, על היסטוריה, על מנהיגים, דווקא בתקציב הזה – חברת הכנסת רגב, אני בטוח שלא ידעת את זה – לטובת הנצחת נשיאים וראשי ממשלות – אפס.

ציון פיניאן: יש כאלה שלא רוצים לזכור אותם.

יואל חסון: אתה לא רוצה לזכור אותם?

ציון פיניאן: יש כאלה.

יואל חסון: אז אתה אומר אפס, אבל מה עם אלה שכן רוצים לזכור אותם?

ציון פיניאן: לאלה נכפיל.

יואל חסון: אבל אין כסף.

יואל חסון: אפס תקציב.

יואל חסון: חבריי חברי הכנסת, ערכים, היסטוריה.

יואל חסון: אפס תקציב.

משה גפני: יואל, מה אתה מבקש?

יואל חסון: היום התקציב עומד על אפס שקלים לטובת הנצחת מנהיגים וראשי ממשלות שלנו.

יואל חסון: אני מציע להפוך את זה ל-145 מיליון שקלים כמו שהיה בתקציבים הקודמים.

משה גפני: אנחנו מצביעים.

משה גפני: ה צ ב ע ה     ההסתייגות לא התקבלה

יואל חסון: יש לי הסתייגות מאוד מהותית.

משה גפני: אחרונה.

יואל חסון: דבר מאוד מאוד חשוב מבחינת השוויון.

יואל חסון: אגב, ראיתי משהו מאוד מעניין כי לדוגמה לגבי תוכניות פיתוח יישובי המגזר הערבי הקציבו לעניין הזה שישה מיליון שקלים ב-2011 וב-2012 אפס שקלים.

יואל חסון: אני רוצה לראות את פירות עבודתו של חבר הכנסת מג'אדלה, תמורות כאלה ואחרות, ושים לב, בשנת 2011 יש שישה מיליון שקלים אבל ב-2012 יש אפס.

משה גפני: לכן אתה מציע שגם ב-2012 יהיו שישה מיליון שקלים.

יואל חסון: אני מציע יותר מזה.

פניה קירשנבאום: לנו יש תשובה על זה.

פניה קירשנבאום: כולם בטוחים שב-2012 יהיה שלום, אלה יהיו שם ואלה יהיו כאן.

יואל חסון: אדוני היושב ראש, גיליתי משהו יותר מעניין שאתה בטח לא גילית.

יואל חסון: שים לב, הלשכה של השר לענייני מיעוטים עולה פי שלוש.

יואל חסון: היא עולה 17 מיליון שקלים.

יואל חסון: זאת אומרת, אין כסף לפיתוח, אבל ללשכה לטובת מיעוטים, יש כסף.

פניה קירשנבאום: אנחנו צריכים לדבר עם ברוורמן שיוותר על הכסף.

יואל חסון: אין לו תקציב עבודה.

יואל חסון: לכן אני מבקש אדוני לאשר את ההסתייגות שלי לסעיף 0402.

משה גפני: אנחנו מצביעים.

משה גפני: ה צ ב ע ה     ההסתייגות לא התקבלה

יואל חסון: יש לי עוד הסתייגות.

משה גפני: אחרונה.

יואל חסון: למה אחרונה?

משה גפני: כי העיקרון הוא שמצביעים על הסתייגויות מאוד מהותיות.

משה גפני: הנוהג בוועדת הכספים הוא שמצביעים על הסתייגויות מהותיות.

מגלי והבה: תקציב הבינוי, שיקום שכונות.

מגלי והבה: סכום נקוב הוא 211,500,950 שקלים.

מגלי והבה: סכום ההסתייגות ל-2011 הוא 17,935 ול-2012 גם כן 17,935 מיליון שקלים.

משה גפני: אנחנו מצביעים.

משה גפני: ה צ ב ע ה     ההסתייגות לא התקבלה

יואל חסון: עוד הסתייגות.

יואל חסון: הסתייגות לנשמה של כל אחד מחברי הכנסת.

יואל חסון: יישום חוק יום לימודים ארוך, סעיף 202619.

יואל חסון: 95 מיליון מוקצים ב-2011 וב-2012 מוקצים 95 מיליון שקלים.

יואל חסון: אנחנו מציעים לקחת את הכספים שהשקיעו במקומות אחרים ולהעביר אותם לסעיף הזה, ולהנהיג סוף כל סוף במדינת ישראל יום לימודים ארוך אמיתי, שיעלה לנו גם ב-2011 וגם ב-2012 כ-434 מיליון שקלים לקידום יום לימודים ארוך בבתי הספר במדינת ישראל.

יואל חסון: אני מבקש שתצביעו בעד ההסתייגות.

משה גפני: אנחנו מצביעים.

משה גפני: ה צ ב ע ה     ההסתייגות לא התקבלה

יצחק וקנין: הסתייגות.

יצחק וקנין: מערכת לאזורי עדיפות לאומית.

יצחק וקנין: 200 מיליון ב-2011 ו-200 מיליון ב-2012.

משה גפני: אנחנו מצביעים על ההסתייגות של חבר הכנסת וקנין.

משה גפני: ה צ ב ע ה     ההסתייגות לא התקבלה     	אנחנו עוברים להצבעה על התקציב.

מירי רגב: אני מבקשת לרשום שאני נמנעתי.

משה גפני: חברת הכנסת מירי רגב נמנעה.

יואל חסון: יש לנו עוד הסתייגויות.

יואל חסון: יש לנו עוד דברים חשובים.

משה גפני: לא. יואל, זה הולך על פי הסכמות.

יואל חסון: זה לא הגון.

משה גפני: אני אגיד לך מה כן הגון.

משה גפני: בעניין הזה הרי במליאה הולכים לעשות פיליבסטר שאני לא יודע מה אורכו ויעשו זאת על כל סעיף וסעיף.

יואל חסון: אני בדקתי עם הייעוץ המשפטי של הכנסת ואני יודע שברגע שחברי כנסת רוצים להעלות הסתייגות, יש להם את הזכות המלאה לעשות כך בוועדה ומדובר בהסתייגויות מהותיות.

יואל חסון: אל תמנע ממני את הזכות הזאת.

משה גפני: בסדר.

משה גפני: ההבטחה של חברי הממשלה היא הייתה באמת מאוד מהותית.

יואל חסון: אני מבטיח לך להיצמד להסתייגויות מהותיות.

יואל חסון: תן לי עוד כמה הסתייגויות מהותיות ואני אבחר את המהותיות ביותר.

משה גפני: בסדר.

יואל חסון: תודה רבה.

פניה קירשנבאום: אתה צובר אויבים.

דוד רותם: כמה זמן תיקח כל הסתייגות?

יואל חסון: אני יכול לסיים בכל רגע.

משה גפני: יואל, תעשה את זה מהר.

יואל חסון: אלה הסתייגויות מהותיות ביותר, דברים שבאמת חשובים.

יואל חסון: משרד הבינוי והשיכון, שיקום שכונות, סעיף 290814.

זבולון אורלב: זה כבר נאמר.

יואל חסון: בסדר.

יואל חסון: אני עובר למינהל הסטודנטים.

פניה קירשנבאום: יואל, כבר העלו את כל ההסתייגויות.

יואל חסון: הרשות לבטיחות בדרכים לא אמרו.

פניה קירשנבאום: אמרו.

יואל חסון: לא הייתה הסתייגות.

יואל חסון: אדוני, בתקציב משרד התחבורה, הרשות הלאומית לבטיחות בדרכים, שאנחנו בכלל לא מעלים בדעתנו איך יכול להיות שלצערי יותר ויותר אנשים נהרגים בדרכים ואנחנו רואים כאן, במקום העלאה בתקציב, קיצוץ מתמשך כאשר בתקציב 2011 הסכום עומד על כ-178 מיליון שקלים וב-2012 על כ-176 מיליון.

יואל חסון: אנחנו מבקשים להעלות את זה ב-2011, להגדיל את תקציב הרשות הלאומית לבטיחות בדרכים ל-330 מיליון ובשנת 2012 ל-330 מיליון שקלים.

משה גפני: אנחנו מצביעים.

משה גפני: ה צ ב ע ה     ההסתייגות לא התקבלה

יואל חסון: אדוני, הסתייגות מהותית נוספת וחשובה.

יואל חסון: רכישת ציוד אב"כ, סעיף 160202.

משה גפני: לא להסביר.

משה גפני: אלה רק הסתייגויות.

יואל חסון: זה בדיוק להסביר.

משה גפני: לא. יואל, אין דבר כזה.

יואל חסון: אני מבקש ש-47 מיליון של 2011 ו-47 מיליון של 2012 לעתות חירום לאב"כ, להעלות ל-600 מיליון ב-2011 ו-600 מיליון ב-2012.

משה גפני: אנחנו מצביעים.

משה גפני: ה צ ב ע ה     ההסתייגות לא התקבלה

יואל חסון: הסתייגות אחרונה חשובה, אדוני.

יואל חסון: אפרופו האירועים של אתמול בלילה והמהלך של יום אתמול.

יואל חסון: סעיף 161008, מיגון יישובי סובב עזה.

יואל חסון: כל האנשים בשדרות, כולם יודעים את העניין.

יואל חסון: מבקשים להעלות את זה ממיליון – זה מה שמופיע, אם אני קורא את זה היטב, לארבעה מיליון בשנת 2011 וארבעה מיליון ב-2012.

משה גפני: אנחנו מצביעים.

משה גפני: ה צ ב ע ה     ההסתייגות לא התקבלה

טמיר כהן: בדף שחילקנו לכם צריך לערוך תיקון טכני לגבי המספרים.

יואל חסון: חבל מירי, יום אחד תהיי במושב שלי ותילחמי על זכותך לא פחות.

יואל חסון: פניה, זה יכול לקרות גם לך.

פניה קירשנבאום: לא סתמתי לך את הפה.

פניה קירשנבאום: אתה יכול לדבר כמה שאתה רוצה.

משה גפני: יואל, אני יכול לבקש ממך לבוא לישיבות הוועדה ולא רק בעת התקציב?

יואל חסון: אם אתה מזמין, אני בא.

משה גפני: אני מזמין.

טמיר כהן: בדף שחולק לכם יש תיקון טעות.

טמיר כהן: סעיף תקציבי 45 יהיה בהתאם לתיקון שקיים בסעיף 47 של הרזרבה הכללית.

טמיר כהן: סעיף 47 עכשיו הוא הסעיף עם המספרים הנכונים והמספרים שמעליו בתוך 45, הם פשוט מותאמים טכנית.

טמיר כהן: המספרים האלה יתוקנו.

משה גפני: רבותיי, אני מבקש להביא להצבעה את הצעת התקציב לשנת 2011 ו-2012.

יואל חסון: בלי שירותי הכבאות.

משה גפני: לא התקציב המילולי אלא התקציב.

משה גפני: מי בעד אישור התקציב לשנת 2011 ו-2012?

משה גפני: ה צב ע ה     התקציב לשנת 2011 ו-2012 – אושר

יואל חסון: תזכרו, בלי שירותי הכבאות.

משה גפני: התקציב התקבל ברוב של 10 נגד 4.     	אני מבקש להביא להצבעה את חוק התקציב לשנת הכספים 2011 ו-2012, התשע"א-2010 כפי שנדון בוועדת הכספים על כל סעיפיו.

משה גפני: ה צ ב ע ה     חוק התקציב לשנת הכספים 2011 ו-2012 – אושר

יואל חסון: אני מבקש רביזיה ואני מבקש שלא תצביע עליה עכשיו אלא לתת זמן ולשקול להכניס את שירותי הכבאות פנימה.

משה גפני: אני עושה הפסקה של חמש דקות ואחרי חמש דקות נצביע על הרביזיה.

משה גפני: אני מחדש את הישיבה.

משה גפני: יושב ראש הוועדה לביקורת המדינה, חבר הכנסת יואל חסון.

יואל חסון: אני חייב לומר משהו שגם חשוב לי שיירשם בפרוטוקול וחשוב לדעתי שייאמר.

יואל חסון: תהליך של אישור תקציב מדינה הוא דבר משמעותי ודבר חשוב, אבל זה נעשה בסופו של דבר במערכת פרלמנטרית שיש בה אופוזיציה ויש בה קואליציה.

יואל חסון: אדוני, עם כל הכבוד לחברי הקואליציה שמאוד רוצים להתקדם ולהמשיך הלאה מהישיבה הזאת למקומות אחרים, אני חושב שזה לא טוב, לא הוגן ולא נכון מבחינת תקדים שלא ניתנה לי האפשרות באופן מלא לדבר על כל ההסתייגויות המהותיות, לי ולחבריי באופוזיציה.

יואל חסון: לדעתי זה תקדים רע, לא טוב וכך לא מעבירים תקציב מדינה.

משה גפני: חבר הכנסת יואל חסון, השתתפתי נדמה לי למעלה מעשרים שנים בישיבות תקציב של ועדת הכספים.

משה גפני: העברתי גם תקציב פעם אחת כיושב ראש הוועדה ואני אומר לך שמה שהיה באופן קבוע, לא היו דיונים על הסתייגויות באופן מסיבי כזה.

משה גפני: ההסתייגויות בהסכמה עולות למליאה.

משה גפני: במליאה אתם רשאים לעשות דיון ציבורי פומבי ולא בחדר כזה  שאנחנו יושבים בו לדיון לאחר שישבנו כאן שבועות ארוכים על הנושא של חוק ההסדרים ועל נושא חוק התקציב.

משה גפני: אני חושב שנהגתי באופן הכי הגון האפשרי.

משה גפני: אני רוצה לומר לך שבמידה מסוימת אפילו נהניתי מההסתייגויות שהעליתם שהן הסתייגויות חשובות.

משה גפני: הלוואי שהיה אפשר להוסיף את ה-400 מיליון שקלים.

משה גפני: גם נושא אבטחת השרים היה  בגדר הסתייגות מהותית.

משה גפני: אני חושב שאם אני הייתי באופוזיציה, הייתי מגיש על כל שר, דיון על האבטחה שלו.

משה גפני: זה לא תקדים אלא זה היה תמיד.

משה גפני: לכן אני מבקש מחברי הוועדה להצביע על הרביזיה שביקש חבר הכנסת יואל חסון על הנושא של אישור התקציב.

משה גפני: אנחנו מצביעים על הרביזיה.

משה גפני: ה צ ב ע ה הרביזיה לא התקבלה